Kaitsevägi andis perearstidele 200 000 näomaski

Kaitsevägi saab vajadusel aidata veel oma meditsiiniteenistuse tööle rakendamisega.

Tänases LPs avaldatud intervjuus sõnas kaitseväe juhataja Martin Herem, et andis loa eraldada riigile kaitseväe reservist 200 000 näomaski.

"Haiguste puhul saame ühiskonnaga jagada veel oma meditsiiniteenistust - mis ei ole eriti ulatuslik - ja olla abiks füüsilistel töödel. Suurt muud meil pakkuda ei ole. Püssidega haiguse vastu võidelda ei saa," ütles Herem.

Terviseameti kommunikatsioonijuht Simmo Saar ütles Delfile, et kaitseväelt saadud maskid saadetakse kasutamiseks perearstidele. "Nad saavad maskid kätte meie regionaalosakondadest," ütles ta.